Cultura presenta el llibre “Ulls de nit” de Roser Furió
07 de març 2017

![Imagen 1](/media/k00ndzwl/92image001.jpg)

El pròxim dijous, 9 de març, a les 19.30 hores tindrà lloc la presentació del llibre _Ulls de nit_ de Roser Furió al Centre Cultural Mario Monreal de Sagunt (aula 2). La presentació serà a càrrec de Vicent Penya, amb música del violoncel·lista Adrià Gonzàlez.

Roser Furió (Canet d'en Berenguer, el Camp de Morvedre, 1953) va estudiar batxillerat al col·legi Maria Immaculada del Port de Sagunt. Va treballar de secretària a l'Escola de Recerca Operativa, dirigida pel catedràtic i degà de la Facultat de Ciències i Matemàtiques, Llorenç Herrero i Figueras.

En estos moments és mestressa de casa, una dona compromesa amb la cultura que ha col·laborat amb treballs propis de cançons i dites populars al _Voluntariat pel valencià_. A més a més, ha participat en nombrosos recitals de poesia i molts dels seus poemes han estat publicats en diferents webs d'Internet. _Ulls de nit_ és el seu primer llibre editat.

*   [](http://www.facebook.com/sharer.php?u=https://aytosagunto.es/va/actualitat/cultura-presenta-el-llibre-ulls-de-nit-de-roser-furio/ "Facebook")
*   [](http://twitter.com/share?url=https://aytosagunto.es/va/actualitat/cultura-presenta-el-llibre-ulls-de-nit-de-roser-furio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-presenta-el-llibre-ulls-de-nit-de-roser-furio/ "Linked In")
*   [](mailto:?body=https://aytosagunto.es/va/actualitat/cultura-presenta-el-llibre-ulls-de-nit-de-roser-furio/)